બનાસકાંઠા જિલ્લાની દક્ષિણ સરહદ પર છેલ્લે આવેલુ વડગામ તાલુકાનું માનપુરા ગામ કોમી એખલાસ માટે પ્રસિધ્ધ ગામ છે.ગામનો જૂનો ઇતિહાસ જોઈએ તો આ ગામ એમ તો પસવાદળના પરા માં વસેલુ હતુ.જેને પાછળથી માનપુરા નામ આપવામા આવ્યુ. ઈ.સ.૧૯૦૮ માં માનપુરાની સ્થાપના મોમીનભાઈઓએ કરી હતી.આજે અદાજે ૧૬૦૦ની વસ્તી ધરાવતા આ ગામ માં મોટા ભાગે આગાખાની,ઇસ્માઈલી અને મોમીન લોકોની વસ્તી વધુ છે.તેમની સાથે વણકર,ચમાર,દેવીપૂજક,કુંભાર,ઠાકોર,લુહાર અને વાલ્મિકી સમાજના લોકો પણ હળીમળીને રહે છે.આ ગામના મોટાભાગના આગાખાની લોકો એન.આર.આઈ છે.